తెలంగాణలో మహిళా తహసీల్దార్ దారుణహత్య WATCH LIVE TV
లంకతో ఏకైక టీ20లో భారత్ టార్గెట్ 171
సొంతగడ్డపై లంకేయులు తొలిసారి సిరీస్‌లో టీమిండియాకి సవాల్ విసిరారు. కొలంబో వేదికగా
TNN | Updated:
Sep 6, 2017, 09:30PM IST
సొంతగడ్డపై లంకేయులు తొలిసారి సిరీస్&zwnj;లో టీమిండియాకి సవాల్ విసిరారు. కొలంబో వేదికగా బుధవారం జరుగుతున్న ఏకైక టీ20 మ్యాచ్&zwnj;లో దిల్షాన్ మునవీరా (53: 29 బంతుల్లో 5x4, 4x6) అర్ధ శతకం బాదడంతో మొదట బ్యాటింగ్ చేసిన శ్రీలంక 20 ఓవర్లలో 7 వికెట్ల నష్టానికి 170 పరుగులు చేసింది. ఓపెనర్ల దూకుడుతో ఆరంభంలోనే లయ తప్పిన భారత బౌలర్లు మిడిల్ ఓవర్లలో కట్టుదిట్టంగా బౌలింగ్ చేసినా.. చివర్లో అషాన్ ప్రియంజన్ (40 నాటౌట్: 40 బంతుల్లో 1x4, 2x6) కీలక ఇన్నింగ్స్ ఆడటంతో శ్రీలంక మెరుగైన స్కోరు చేయగలిగింది. టీమిండియా బౌలర్లలో చాహల్ 3 వికెట్లు, కుల్దీప్ రెండు, భువనేశ్వర్, బుమ్రా చెరో వికెట్ తీశారు.
టాస్ గెలిచిన భారత కెప్టెన్ విరాట్ కోహ్లి తొలుత శ్రీలంకని బ్యాటింగ్&zwnj;కు ఆహ్వానించాడు. సిరీస్&zwnj;లో ఇప్పటి వరకు గెలుపు రుచి ఎరుగని లంకేయుల.. ఆరంభం నుంచే భారత బౌలర్లపై ఎదురుదాడికి దిగారు. ఓపెనర్ డిక్వెల్లా (17: 14 బంతుల్లో 3x4) బుమ్రాని లక్ష్యం చేసుకుని వరుస బౌండరీలు బాదేయగా.. మరో ఓపెనర్ ఉపుల్ తరంగ (5) హిట్టింగ్ చేసే ప్రయత్నంలో క్లీన్&zwnj; బౌల్డయ్యాడు. అయితే.. అనంతరం వచ్చిన మునవీరా భారీ షాట్లతో రెచ్చిపోయాడు. ఒక ఎండ్&zwnj;లో వరుసగా వికెట్లు పడుతున్నా.. ఏ మాత్రం జోరు తగ్గించలేదు. ఈ క్రమంలోనే అర్ధ శతకం పూర్తిచేసుకుని అతను ఔటయ్యాడు. మధ్యలో మాథ్యూస్ (7), తిసార పెరీరా (11), శనక (0) నిరాశపరిచినా.. చివర్లో ప్రియంజన్&zwnj;, ఉదాన (19 నాటౌట్: 10 బంతుల్లో 2x4, 1x6) కీలక ఇన్నింగ్స్ ఆడటంతో శ్రీలంక మెరుగైన స్కోరు చేయగలిగింది.